Á laugardaginn þurfti óvænt að stöðva einn gjallbrennsluofn Sementsverksmiðjunnar á Akranesi . Fóðring í ofninum hafði gefið sig og hitnaði ofninn því út . Því þurfti að stöðva hann og skipta fóðringunni út . Gunnar H. Sigurðsson framkvæmdastjóri sagði í samtali við Skessuhorn að óvænt ofnstopp kæmi sér illa fyrir fyritækið , sérstaklega á þessum tíma þegar birgðastaða sements er með minnsta móti eftir mikla sumarsölu . „ Venjulega skipuleggjum við ofnstopp með miklum fyrirvara og þá vinnu sem þarf að vinna á meðan til að valda sem minnstu ónæði . Þegar þetta gerist svona óvænt verðum við hinsvegar að koma framleiðslunni í gang sem allra fyrst til að koma í veg fyrir skort á markaðnum . Við kældum ofninn niður yfir helgina og brutum innan úr honum aðfararnótt mánudags með tilheyrandi ónæði fyrir nágranna okkar . Það var því miður ekki við það ráðið og biðjumst við velvirðingar á því . “ Gunnar segir að endurnýja verði sjö metra af fóðringu og taki verkið um viku . Ofnarnir eru klæddir að innan með eldföstum steini og ef gat kemur á fóðringuna getur járnið í þeim þanist út . Semtentsframleiðslan í ár hefur verið mjög góð og svipuð og í fyrra þegar hún var í kringum 140 þúsund tonn .